
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2099 

“ 1 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της οικ/3876/14.9.99 
απόφασης που αφορά στην επιδότηση ενοικίου ή 
συγκατοίκησης γιατην κάλυψη δαπανών στέγασης 
σεισμοπαθών κατοίκων Νομού Αττικής , που πλή- 
γησαν από το σεισμό της Τ* Σεπτεμβρίου 1999.... 
Τροποποίηση της 322501/2290/98 απόφασης Υπουρ¬ 
γών Εθνικής Οικονομίας, Οικονομικών και Γεωρ¬ 
γίας... 

Οργάνωση και λειτουργία της Επιστημονικής Εμπο¬ 
ρίας Ειδών Αυτοφυούς Χλωρίδας και Άγριας Πανί¬ 
δας (Ε.Ε.Ε.Χ.Π.).. 

Όροι και προϋποθέσεις τήρησης βιβλίου προσφορών 
και κατανομής μετοχών που διατίθενται με δημόσια 
εγγραφή μεταξύ των διαφόρων κατηγοριών επεν¬ 
δυτών. 

Καθορισμός της διαδικασίας εκποίησης ενσώματων 
ανωνύμων μετοχών που δεν κατατέθηκαν στην εκ- 
δότρια για αποϋλοποίηση και παράταση της προ- 
βλεπόμενης στην παρ. 2 του άρθρου 42 και την 
παρ. 1 του άρθρου 44 Ν. 2396/96 προθεσμίας. 5 


ΑΠΟΦΑΣΕΙ Σ 

Αοιθ. οικ,/7282 (1) 

Τροποποίηση και συμπλήρωση της οικ/3876/14.9.99 από¬ 
φασης που αφορά στην επιδότηση ενοικίου ή συγκα¬ 
τοίκησης για την κάλυψη δαπανών στέγασης σεισμο¬ 
παθών κατοίκων Νομού Αττικής, που πλήγησαν από το 
σεισμό της 7* Σεπτεμβρίου 1999. 

ΟΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως των 
ζημιών εκ των σεισμών εις περιοχήν Βορ. Ελλάδος». (ΦΕΚ 
24/Α/7.2.79). 


2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών εκ των σεισμών 1981». (ΦΕΚ 
203/Α/30.7.81). 

3. Τις υπ.’ αριθμ. οικ/3751/ΓΠ 31/10.9.99, οικ/3992/ ΤΠ 
31/17.9.99, οικ/4194/ ΤΠ 31/24.9.99, θΐκ/6181/ΤΠ 
31/4.11.99 και οικ/6786/ΤΠ 31/16.11.99 Κοινές Αποφάσεις 
του Υπουργού Εθνικής Οικονομίας και των Υφυπουργών 

1 Οικονομικών και Περιβάλλοντος, Χωροταξίας και Δημ. 
Έργων με θέματην αποκατάσταση των ζημιών από το σει- 

2 σμότης 7ης Σεπτεμβρίου 1999 στο Νομό Αττικής. 

4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

2 5. Τις διατάξεις του άρθρου 27 του Ν. 2081/92 (ΦΕΚ 154/ 

Α) και το γεγονόςότι από τις διατάξειςτης παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού αλλά από τις πιστώσεις Δημοσίων 

4 Επενδύσεων (έργο 9969000 της ΣΑΕ 069). 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

8. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕΧΩΔΕ «Ανάθεση Αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Χρήστο Βερελή και Θε¬ 
όδωρο Κολιοπάνο». 

9. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους σεισμόπληκτους 
κατοίκους του Νομού Αττικής που οι κατοικίες τους έπα- 
θαν ζημιές από το σεισμό της 7ης Σεπτεμβρίου 1999. 

10. Την οικ/3876/14.9.99 απόφαση του Υφυπουργού ΠΕ¬ 
ΧΩΔΕ. 

ΙΙ.Την οικ/ 4947/12.10.99 απόφαση του Υφυπουργού 
ΠΕΧΩΔΕ, αποφασίζουμε: 

Τροποποιούμε και συμπληρώνουμε την οικ/3876/ 
14.9.99 απόφαση του Υφυπουργού ΠΕΧΩΔΕ για την επι¬ 
δότηση ενοικίου ή συγκατοίκησης για την κάλυψη δαπα¬ 
νών στέγασης σεισμοπαθών κατοίκων Νομού Αττικής, 
που πλήγησαν από το σεισμό της 7ης Σεπτεμβρίου 1999, 
ως εξής: 

Α. Καταργούμε την παράγραφο 1 του Κεφαλαίου Α και 
την παράγραφο 1 του Κεφαλαίου Β:«Πρωτόκολλο επικιν- 

δύνως ετοιμόρροπου κτίσματος ήτο δελτίο αυτοψίαςτου 
επανελέγγου. που εκδίδουν οι αρμόδιες για τον επανέ¬ 
λεγχο επιτροπές που συστήνει ο Υπουργός ΠΕΧΩΔΕ και 
στο οποίο η κατοικία έχει χαρακτηριστεί μη κατοικήσιμη 
(ΚΙΤΡΙΝΟ ή ΚΟΚΚΙΝΟ)» και την αντικαθιστούμε ως εξής: 

«Δελτίο αυτοψίας πρωτοβαθμίου ελέγχου στο οποίο 
χαρακτηρίστηκε το κτίσμα ακατάλληλο για χρήση (ΚΟΚ¬ 
ΚΙΝΟ) ή πρωτόκολλο επικινδύνως ετοιμόρροπου κτίσμα- 
τος ή το δελτίο αυτοψίας του επανελέγχου, που εκδίδουν 
οι αρμόδιες για τον επανέλεγχο επιτροπές που συστήνει 
ο Υπουργός ΠΕΧΩΔΕ και στο οποίο η κατοικία έχει χαρα¬ 
κτηριστεί μη κατοικήσιμη (ΚΙΤΡΙΝΟ). 

Όσοι πήραν την επιδότηση ενοικίου ή συγκατοίκησης 
του πρώτου τριμήνου κάνοντας χρήση του δελτίου αυτο¬ 
ψίας του πρωτοβαθμίου ελέγχου, που χαρακτήριζε την 
κατοικία τους ακατάλληλη για χρήση λόγω επικινδυνότη- 
τας (ΚΟΚΚΙΝΟ) δεν δικαιούνται εφεξής αυτής, αν ο επα¬ 
νέλεγχος χαρακτήρισε την κατοικία του κατοικήσιμη 
(ΠΡΑΣΙΝΟ). Αν υπέβαλαν αίτηση μετά τον επανέλεγχο κά¬ 
νοντας χρήση του πορίσματος του πρώτου ελέγχου, 
έστω και από ελαφρά αμέλεια, υποχρεούνται να επιστρέ¬ 
φουν το ποσό της επιδότησης, που έλαβαν. Στην αρμο¬ 
διότητα του Υφυπουργού ΠΕΧΩΔΕ, μετά από εισήγηση 
του αρμοδίου ΤΑΣ, ανήκει η απόφαση για ποινική δίωξη 
των παρανόμους επιδοτηθέντων». 

Β. Στην παράγραφο 5 του Κεφαλαίου Β καταργούμε το 
εδάφιο: 

«Με την υποβολή των απαιτουμένων δικαιολογητικών 
στους αρμόδιους ΤΑΣ καταβάλλεται το επίδομα του πρώ¬ 
του τριμήνου. Για κάθε επόμενο τρίμηνο θα υποβάλλεται, 
εφόσον πρόκειται για ενοικιαστή, απόδειξη καταβολής 
ενοικίου του προηγουμένου τριμήνου ενώ όταν πρόκειται 
για φιλοξενούμενο, υπεύθυνη δήλωση ότι εξακολουθεί να 
φιλοξενείται σε φιλική / συγγενική κατοικία, ώστε να συ¬ 
νεχίσει να λαμβάνει το επίδομα. Μετά την αποπεράτωση 
των εργασιών επισκευής ή ανακατασκευής της μόνιμης 
κατοικίας του (εφόσον είναι ιδιοκτήτης) παύει η καταβο¬ 
λή της εν λόγω επιδότησης έστω και αν δεν έχει παρέλθει 
το χρονικό διάστημα των δύο (2) χρόνων» και το αντικαθι¬ 
στούμε με το ακόλουθο: 

«Με την ανακήρυξη των δικαιούχων της εν λόγω επιδό¬ 
τησης από τους αρμόδιους ΤΑΣ καταβάλλεται το επίδομα 
του πρώτου τριμήνου. Για κάθε επόμενο τρίμηνο θα υπο¬ 
βάλλεται, εφόσον πρόκειται για ενοικιαστή, απόδειξη κα¬ 
ταβολής ενοικίου του προηγουμένου τριμήνου, ενώ όταν 
πρόκειται για φιλοξενούμενο, υπεύθυνες δηλώσεις ότι 
εξακολουθεί να φιλοξενείται σε φιλική / συγγενική κατοι¬ 
κία, ώστε να συνεχίσει να λαμβάνει το επίδομα. Τρεις (3) 
μήνες μετά την λήψη της τελευταίας δόσης της στεγαστι- 
κής συνδρομής, για επισκευή ή ανακατασκευή της μόνι¬ 
μης κατοικίας του (εφόσον είναι ιδιοκτήτης) παύει η κα¬ 
ταβολή της εν λόγω επιδότησης έστω και αν δεν έχει πα- 
ρέλθει το χρονικό διάστημα των δύο (2) χρόνων. Στην 
περίπτωση επισκευής της μόνιμης κατοικίας του (εφόσον 
είναι ιδιοκτήτης) εάν μέσα σε χρονικό διάστημα έξι (6) μη¬ 
νών από τη λήψη της 1ης δόσης δεν υποβληθεί μελέτη 
επισκευής για τη σεισμόπληκτη κατοικία του ή εάν δεν δι¬ 
καιούται στεγαστικής συνδρομής, η καταβολή της εν λό¬ 
γω επιδότησης ισχύει για εννέα (9) μήνες συνολικά. Στις 
περιπτώσεις που η στεγαστική συνδρομή χορηγείται 
εφάπαξ, η επιδότηση ενοικίου ή συγκατοίκησης χορηγεί¬ 
ται για ένα τρίμηνο ακόμα μετά την λήψη της στεγαστικής 
συνδρομής». 


Γ. Στην παράγραφο 5 του Κεφαλαίου Β στο εδάφιο: 
«Εντός προθεσμίας τριών (3) μηνών από την ημερομη¬ 
νία παραλαβής του πρωτοκόλλου επικινδύνως ετοιμόρ¬ 
ροπου κτίσματος ή του δελτίου αυτοψίας επανελέγχου 
πρέπει να υποβληθεί αίτηση με τα απαιτούμενα δικαιολο- 
γητικά» προσθέτουμε το εξής: 

«Στις περιπτώσεις, που θα ανακηρυχθούν ως σεισμό¬ 
πληκτοι, οι πληγέντες από το σεισμό της 7.9.99, ονομα¬ 
στικά με αποφάσεις του Υφυπουργού ΠΕΧΩΔΕ, η προ¬ 
θεσμία τωντριών μηνών αρχίζει από την ημερομηνία δη¬ 
μοσίευσης σε ΦΕΚ της εν λόγω Υπουργικής 
Απόφασης». 

Δ. Προσθέτουμε το κεφάλαιο: Γ. «Διευκρινίσεις επί των 
προϋποθέσεων για τη χορήγηση της επιδότησης ενοικίου 
ή συγκατοίκησης και των δικαιούχων αυτής» 

1. I. Στην περίπτωση που συγκατοικούσαν σε σεισμό¬ 
πληκτη κατοικία περισσότερες της μίας οικογένειες, με 
συγγενικό ή όχι δεσμό μεταξύ τους και ανεξαρτήτως του 
αριθμού των μελών εκάστης, δικαιούνται μία επιδότηση 
ενοικίου και για αριθμό ατόμων τόσων όσων προκύπτουν 
από τις φορολογικές τους δηλώσεις. Η επιδότηση ενοικί¬ 
ου ή συγκατοίκησης θα χορηγείται στον απούμενο, βάσει 
του σχεπκού δικαιώματος, την επιδότηση. 

II. Αν η μία οικογένεια ήταν φιλοξενούμενη της άλλης, η 
δε φιλοξενία προκύπτει από τις φορολογικές τους δηλώ¬ 
σεις, τότε δικαίωμα για την εν λόγω επιδότηση έχει αυτο- 
τελώς και η φιλοξενούμενη οικογένεια. Δεν δικαιούνται 
αυτοτελούς επιδότησης ενοικίου ή συγκατοίκησης αν και 
φιλοξενούνταν: 

α) Οι γονείς και τα τέκνα των αιτούντων 
β) Αν ανεξαρτήτως συγγένειας συγκατοικήσουν ή ενοι¬ 
κιάσουν από κοινού μία κατοικία. 

γ) Αν η μία οικογένεια φιλοξενηθεί από την άλλη που 
ενοίκιασε κατοικία μετά το σεισμό. 

2. Στην περίπτωση, που κάποιος ήταν φιλοξενούμενος, 
την ημέρα του σεισμού, σε σεισμόπληκτη κατοικία, δικαι¬ 
ούται την επιδότηση ενοικίου ή συγκατοίκησης εφόσον 
από την φορολογική του δήλωση ή την φορολογική δή¬ 
λωση του φιλοξενούντος, προκύπτει όπ ήταν φιλοξενού¬ 
μενος και όπ η κατοικία στην οποία εφιλοξενείτο ήταν η 
μόνιμη κατοικία του. 

3. Αν σε σεισμόπληκτη κατοικία διέμενε ή ο ψιλός κύ¬ 
ριος ή ο επικαρπωτής, δικαιούται την επιδότηση ενοικίου 
εκείνος που μπορεί να αποδείξει την διαμονή του με την 
φορολογική του δήλωση. 

4. Στην περίπτωση μισθωμένης σεισμόπληκτης κατοι¬ 
κίας, που έχει λήξει το μισθωτήριο συμβόλαιο, αλλά η μι¬ 
σθωτική σχέση συνεχίζεται, προκειμένου να χορηγηθεί 
στον ενοικιαστή η επιδότηση ενοικίου θα πρέπει να προ¬ 
σκομίσει εκτός από τη φορολογική του δή|λωση και φο¬ 
ρολογική δήλωση του ιδιοκτήτη στην οποία θα φαίνεται η 
είσπραξη ενοικίου για την συγκεκριμένη κατοικία. Αν δεν 
υπάρχει μισθωτήριο συμβόλαιο η έλλειψη αυτού θα κα¬ 
λυφθεί με ένορκη βεβαίωση από τον μισθωτή ενώπιον δύο 
μαρτύρων. 

5. Αν ο σεισμόπληκτος φιλοξενηθεί σε κατοικία 
στην οποία έχει πλήρη ή ψιλή κυριότητα, συγκυριό¬ 
τητα ή επικαρπία δεν δικαιούται επιδότηση συγκατοί¬ 
κησης. 

6. Στην περίπτωση που δύο δικαιούχοι επιδότησης ενοι¬ 
κίου ή συγκατοίκησης, οι οποίοι την ημέρα του σεισμού 
διέμεναν σε χωριστές κατοικίες συγκατοικήσουν δικαιού¬ 
νται και οι δύο της εν λόγω επιδότησης. Στην ανωτέρω πε¬ 

ρίπτωση, που οι δύο δικαιούχοι ενοικιάσουν από κοινού 
ένα σπίτι, δικαιούνται και οι δύο επιδότησης αλλά μόνο 
μέχρι του ποσού του μισθωτηρίου συμβολαίου. Η βούλη¬ 
ση για συγκατοίκηση θα περιέχεται σε υπεύθυνη δήλωση 
των δικαιούχων στην οποία θα αναγράφεται το μέρος του 
ενοικίου, που θα καταβάλει κάθε δικαιούχος. 

7. Αν σε σεισμόπληκτη κατοικία ένα τμήμα της χαρα¬ 
κτηρίστηκε προσωρινά μη κατοικήσιμο, δικαιούται επιδό¬ 
τησης εκείνος ο οποίος διέμενε εφόσον το τμήμα που κρί- 
θηκε κατοικήσιμο δεν αποτελεί αυτοτελή κατοικία, με την 
προϋπόθεση ότι ο δικαιούχος θα νοικιάσει άλλη κατοικία 
ή θα φιλοξενηθεί 

8. Αλλοδαποί ιδιοκτήτες ή ενοικιαστές δικαιούνται της 
επιδότησης αν μένουν νόμιμα στην Ελλάδα και προσκομί¬ 
σουν τα απαραίτητα δικαιολογηπκά για την επιδότηση. 

9. Όπου σπς παραπάνω περιπτώσεις απαιτείται φορο¬ 
λογική δήλωση και ο δικαιούχος δεν υποχρεούται να υπο¬ 
βάλλει ή τα στοιχεία που επικαλείται για να θεμελιώσει το 
δικαίωμα της επιδότησης έχουν δημιουργηθεί μετά την 
υποβολή της δήλωσης, η εν λόγω φορολογική δήλωση 
μπορεί να αντικατασταθεί με ένορκη βεβαίωση. 

10.0 δικαιούχος αν είναι φιλοξενούμενος ή κάνει χρή¬ 
ση της κατοικίας από δωρεάν παραχώρηση την ημέρα 
του σεισμού δικαιούται την επιδότηση για έξη (6) μήνες 
ενώ αν είναι επικαρπωτής μέχρι δύο (2) χρόνια. 

11. Στην περίπτωση, που ο δικαιούχος της εν λόγω επι¬ 
δότησης έχει την ψιλή κυριότητα σε κενή κατοικία, που 
καλύπτει τις στεγαστικές του ανάγκες αλλά λόγω άρνη¬ 
σης του επικαρπωτή δεν μπορεί να μείνει σε αυτή, δικαι¬ 
ούται την επιδότηση, μόνο αν ενοικιάσει ή φιλοξενηθεί σε 
άλλη κατοικία. 

12. Γιατον προσδιορισμό της έννοιας «κάλυψη των στε- 
γαστικών αναγκών» του δικαιούχου, τίθεται το όριο των 
20 χλμ. οδικής απόστασης από την σεισμόπληκτη κατοι¬ 
κία. Ως προς την επιφάνεια της άλλης, εντός του ορίου 
των 20 χλμ., κενής ιδιόκτητης κατοικίας, θεωρείται ότι αυ¬ 
τή καλύπτει τις στεγαστικές ανάγκες αν ανπστοιχεί για 
κάθε μέλος της οικογένειας επιφάνεια 20 τ. μ. 

13. Αν ο δικαιούχος έχει πλήρη ή ψιλή κυριότητα, συ¬ 
γκυριότητα ή επικαρπία σε κενή κατοικία δικαιούται της 
επιδότησης αν αυτή δεν καλύπτει τις στεγαστικές του 
ανάγκες. 

14. Δεν δικαιούνται επιδότησης συγκατοίκησης όσοι φι¬ 
λοξενηθούν σε κενές κατοικίες τρίτων. 

15. Δικαιούνται επιδότησης ενοικίου ή συγκατοίκησης 
όσοι σεισμοπαθείς μένουν μετά το σεισμό σε οίκο ευγη¬ 
ρίας, ή χρονίως νοσηλευόμενοι σε ιδιωτικές κλινικές. 

16. Οι δικαιούχοι της επιδότησης μπορούν να συμπερι- 
λάβουν στην αίτηση τους και τα παιδιά τους, που είναι φοι¬ 
τητές σε άλλη πόλη εντός της Ελλάδας και η μόνιμη κα¬ 
τοικία τους είναι αυτή των γονέων τους. 

Καταργείται το έγγραφο 4667/14.10.99 της ΥΑΣ και 
οποιαδήποτε απόφαση είναι αντίθετη προς την παρού¬ 
σα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1999 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


Αριθ. 406082/7994 (2) 

Τροποποίηση της 322501/2290/98 απόφασης Υπουργών 
Εθνικής Οικονομίας, Οικονομικών και Γεωργίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη; 

1. Τις διατάξεις; 

Α) Του Ν.Δ.131/74 «περί παροχής οικονομικών ενισχύ¬ 
σεων εις την γεωργική, δασική και αλιευτική παραγωγή (Α 
320) όπως έχει τροποποιηθεί από τις διατάξεις του Ν. 
1209/83 (Α 129) και τις διατάξεις του Ν. 2512/97 (Α 138). 

Β) Της παρ. 10 του άρθρου 39 του Ν. 2065/92 «Αναμόρ¬ 
φωση της άμεσης φορολογίας και άλλες διατάξεις» (Α 
113). 

Γ) Του άρθρου 29Ατου Ν.1558 «Κυβέρνηση και κυβερ¬ 
νητικά όργανα» όπως προστέθηκε με το άρθρο 27 του 
Ν.2081/92 (Α 154). 

Δ) Του Ν. 2520/97 (173/Α) «Μέτρα για τους νέους αγρό¬ 
τες», όπως έχει τροποποιηθεί με τους Ν. 2538/97 (Α 242), 
Ν. 2601/98 και 

2. Την με αριθ.3222501/2290/98 (ΦΕΚ Β' 480) απόφαση 
μας με την οποία εγκρίθηκετο πρόγραμμα συμπληρωμα¬ 
τικών μέτρων για τους νέους αγρότες. 

3. Την ανάγκη λήψης μέτρων για ορισμένες φθίνουσες 
περιοχές της Αττικής, σπς οποίες η γεωργική δραστηριό¬ 
τητα αποτελεί την κύρια πηγή απασχόλησης και εισοδη¬ 
μάτων. 

4. Το γεγονός ότι από την εφαρμογή της παρούσας θα 
δημιουργηθεί δαπάνη ύψους μη δυναμένου να υπολογι- 
σθεί και το οποίο θα βαρύνει τις πιστώσεις του Π.Δ.Ε., 
αποφασίζουμε; 

Τροποποιούμε την με αριθ. 322501/2290/98 απόφασή 
μας ως ακολούθως: 

Το κείμενο του άρθρου 17 του ΚΕΦ. Β της με αριθ. 
322501/2290/98 απόφασης αντικαθίσταται από το ακό¬ 
λουθο: 

1. «Τα μέτρα του παρόντος προγράμματος, με την επι¬ 
φύλαξη της δεύτερης παραγράφου και υπό τον όρο ότι 
πληρούνται οι προϋποθέσεις που ορίζονται κατά περί¬ 
πτωση μέτρων, εφαρμόζονται: 

- Στο σύνολο του καταλόγου των ορεινών και μειονεκτι¬ 
κών περιοχών κατά την έννοια του άρθρου 21 Καν. (Ε.Ε.) 
950/97 όπως ισχύουν και για την Ελλάδα και σπς λοιπές 
περιοχές πλην των Δημοτικών και κοινοτικών διαμερισμά¬ 
των πληθυσμού άνω των 50.000 κατοίκων και των Νομών 
Αττικής και Πειραιώς με εξαίρεση τα νησιά Κύθηρα, Αντι¬ 
κύθηρα, Ύδρα, Σπέτσες, την επαρχία Τροιζηνίας, τα Δη¬ 
μοτικά διαμερίσματα Βιλλίων, Ερυθρών, Μεγάρων, Μάν¬ 
δρας, Ασπρόπυργου, Φυλής, Μαραθώνος, Αυλώνος, Κε- 
ρατέας, Κορωπίου, Παιανίας, Καλυβιών Θωρικού, 
Σπάτων και τα κοινοτικά διαμερίσματα Οινόης, Μαγού¬ 
λας, Γραμματικού, Βαρνάβα, Καπανδριτίου, Πολυδενδρί- 
ου, Αφιδνών, Καλάμου, Μαρκοπούλου Ωρωπού, Σκάλας 
Ωρωπού, Ωρωπού, Μαλακάσας, Νέων Παλατίων, Συκάμι¬ 
νου καθώς και τους μετακινούμενους κτηνοτρόφους ανε¬ 
ξαρτήτως τόπου κατοικίας τους». 

2. Δεν εφαρμόζεται το άρθρο 19 της με αριθ. 
322501/2290/98 απόφασής μας για τις περιοχές διαμερί¬ 
σματα Βιλλίων, Ερυθρών, Μεγάρων, Μάνδρας, Ασπρό- 
πυργου. Φυλής, Μαραθώνας, Αυλώνος, Κερατέας, Κο¬ 
ρωπίου, Παιανίας, Καλυβιών Θωρικού, Σπάτων, Οινόης, 

Μαγούλας, Γραμματικού, Βαρνάβα, Καπανδρπίου, Πολυ- 
δενδρίου, Αφιδνών, Καλάμου, Μαρκοπούλου Ωρωπού, 
Σκάλας Ωρωπού, Ωρωπού, Μαλακάσας, Νέων Παλατίων, 
Συκάμινου. 

3. Κατά τα λοιπά ισχύει η με αριθ. 322501/2290/98 από¬ 
φαση μας. 

4. Η παρούσα ισχύει από την ημερομηνία δημοσίευσης 
της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 29 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΟΝ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Γ.ΑΝΩΜΕΡΙΤΗΣ 

-♦- 

Αριθ. 387913 (3) 

Οργάνωση και λειτουργία της Επιστημονικής Επιτροπή 
Εμπορίας Ειδών Αυτοφυούς Χλωρίδας και Άγριας Πα¬ 
νίδας (Ε.Ε.Ε.Χ.Π). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. -Τις διατάξεις: 

α) Της περίπτωσης ε της παραγράφου 6 του άρθρου 
258 του Ν.Δ. 86/1969 «Δασικός Κώδιξ» (Α7), όπως η πα¬ 
ράγραφος 6 προστέθηκε με την περίπτωση β της παρα¬ 
γράφου 5 του άρθρου 57 του Ν. 2637/1998 «Σύσταση Ορ¬ 
γανισμού Πιστοποίησης Λογαριασμών, Οργανισμού Πλη¬ 
ρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο Γε- 
ωργίας και Εταιρείας Αξιοποίησης Αγροτικής Γης Α. Ε και 
άλλες διατάξεις» (Α 200). 

β) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε με την περίπτωση α της παρογρ. 2 του άρθρου 
1 του Ν. 2.469/1997 «Περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις» (Α 38). 

2. Την αριθμ. 3396/3.11.1998 απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Κωνσταντίνο 
Βρεττό και Παρασκευά Φούντα» (Β 1165). 

3. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Καθορίζουμε την οργάνωση και λειτουργία της Επιστη¬ 
μονικής Εππροπής Εμπορίας Ειδών Αυτοφυούς Χλωρί¬ 
δας και Άγριας Πανίδας (Ε.Ε.Ε.Χ.Π), που συστήθηκε με 
την περίπτωση ε της παραγρ. 6 του άρθρου 258 του Ν.Δ. 
86/1969, όπως η παραγρ. 6 προστέθηκε με την περίπτω¬ 
ση β της παραγρ. 5 του άρθρου 57 του Ν. 2637/1998, ως 
ακολούθως: 

α) Έδρα της Εππροπής ορίζεται Αθήνα. Οι συνεδριά¬ 


σεις της Επιτροπής διεξάγονται στη Γενική Γραμματεία 
Δασών και Φυσικού Περιβάλλοντος. 

β) Της Εππροπής προεδρεύει ο εκ των εκπροσώπων δι¬ 
δακτικού προσωπικού Ανωτάτου Εκπαιδευτικού Ιδρύμα¬ 
τος ζωολογικών επιστημών της υποπερίπτωσης υυ της 
περίπτωσης ε της παραγρ. 6 του άρθρου 258 του Ν.Δ. 
86/1969, όπως η ποράγρ. 6 προστέθηκε με την περίπτω¬ 
ση β της παραγρ, 5 του άρθρου 57 του Ν. 2637/1998, που 
κατέχει τη μεγαλύτερη βαθμίδα, με αναπληρωτή αυτού 
τον έτερο εκπρόσωπο διδακτικού προσωπικού της ίδιας 
ως άνω υποπερίπτωσης γγ_ 

γ) Χρέη εισηγητή της Επιτροπής εκτελεί το μέλος αυτής 
που ορίζεται από τον Πρόεδρο. 

δ) Η Επιτροπή συνεδριάζει τακτικά δύο φορές το χρό¬ 
νο, μία ανά εξάμηνο, και έκτακτα όταν αυτό κριθεί απα¬ 
ραίτητο. Για τον καθορισμό του χρόνου των συνεδριάσε¬ 
ων, τη σύνταξη της πρόσκλησης και της ημερήσιας διά¬ 
ταξης και τη γνωστοποίηση αυτών στα μέλη της 
Εππροπής εφαρμόζονται οι διατάξεις των παραγρ. 2 και 
8 του άρθρου 14 του Ν. 2690/1999 (Α 45). 

ε) Η συμμετοχή στην Εππροπή αναπληρωματικού μέ¬ 
λους εππρέπεται μόνο σε περίπτωση έλλειψης, απουσίας 
ή κωλύματος του τακτικού μέλους, γινομένης περί αυτού 
ρητής μνείας στα πρακπκά. 

στ) Οι γνωμοδοτήσεις της Επιτροπής διατυπώνονται 
στα πρακπκά που συντάσσονται από το γραμματέα και 
υπογράφονται από τον Πρόεδρο. Στα πρακπκά αναγρά¬ 
φονται ιδίως τα ονόματα και η ιδιότητα των παρισταμένων 
μελών, ο τόπος και ο χρόνος της συνεδρίασης, τα θέματα 
που συζητήθηκαν καθώς και η γνώμη των τυχόν μειοψη- 
φούντων. 

ζ) Η Εππροπή βρίσκεται σε απαρτία όταν στη συνε¬ 
δρίαση μετέχουντουλάχιστοντρία (3) από τα μέλη της. Οι 
γνωμοδοτήσεις της Εππροπής λαμβάνονται κατά πλειο- 
ψηφία των παρόντων μελών και σε περίπτωση ισοψηφίας 
υπερισχύει η ψήφος του εισηγητή. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Νοεμβρίου 1999 

Ο ΥΦΥΠΟΥΡΓΟΣ 

ΠΑΡ. ΦΟΥΝΤΑΣ 
-·- 

Απόφαση 13/174/26.10.99 (4) 

Όροι και προϋποθέσεις τήρησης βιβλίου προσφορών και 
κατανομής μετοχών που διατίθενται με δημόσια εγ¬ 
γραφή μεταξύ των διαφόρων κατηγοριών επενδυτών. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Έχοντας υπόψη: 

1. Το άρθρο 4 παρ. 2 του ΠΔ 348/1985, όπως αντικα- 
ταστάθηκε από το άρθρο 4 του Ν. 2651/1998 (ΦΕΚ Α' 
248). 

2. Τις διατάξεις του άρθρου 78 παρ. Ιζτου Ν. 1969/1991 
«Εταιρίες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κε¬ 
φαλαιαγοράς και άλλες διατάξεις», όπως ισχύει (ΦΕΚ Α' 
43). 

3. Τιςδιατάξειςτου άρθρου 8Α του Κ.Ν. 2190/1920 «Πε¬ 
ρί Ανωνύμων Εταιριών», όπως ισχύει. 

4. Το άρθρο 29Ατου Ν. 1558/1985 «Κυβέρνηση και Κυ- 

βερνηηκά όργανα» όπως προστέθηκε με το άρθρο 27 του 
Ν. 2081/92 (ΦΕΚ Α' 152), αποφασίζει ομόφωνα: 

Αρθρο 1 

Η παρούσα απόφαση εφαρμόζεται στις περιπτώσεις : 
α) εισαγωγής μετοχών στο ΧΑΑ με δημόσια εγγραφή και 
β) διάθεσης ήδη εισηγμένων στο ΧΑΑ μετοχών με δημό¬ 
σια εγγραφή. 

Άρθρο 2 

1. Για να συμμετάσχουν οι επενδυτές στη δημόσια εγ¬ 
γραφή, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα 'Αϋλων Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση μετοχών γίνονται 
δεκτές εφόσον είτε έχει καταβληθεί στους Αναδόχους σε 
μετρητά ή με τραπεζική επιταγή το ισόποσο της συμμε¬ 
τοχής, είτε έχει δεσμευθείτο ισόποσο της συμμετοχής σε 
πάσης φύσεως τραπεζικούς λογαριασμούς καταθέσεων 
του επενδυτή ή σε λογαριασμούς του αυλών τίτλων ομο¬ 
λόγων ή εντόκων γραμματίων κεντρικών κυβερνήσεων 
χωρών της Ζώνης Α όπως αυτή ορίζεται στην 
ΠΔ/ΤΕ/2054/1992 (εφεξής «Ζώνη Α»), είτε, τέλος, έχει δε- 
σμευθεί το προϊόν συμφωνίας επαναγοράς φυσικών τίτ¬ 
λων (Ββνβιεβ Ββρο) κεντρικών κυβερνήσεων της Ζώνης 
Α. Η συμμετοχή στη δημόσια εγγραφή δεν μπορεί να γίνει 
με προσωπική επιταγή, ή με τη δέσμευση άλλων αξιόγρα¬ 
φων ή αξιών, όπως μεριδίων αμοιβαίων κεφαλαίων ή με 
την παροχή οποιοσδήποτε άλλης μορφής εξασφάλισης 
όπως εγγυητικών επιστολών, ενεχύρου επί αξιόγραφων, 
εκχώρησης απαιτήσεων κλπ. Οι αιτήσεις θα γίνονται δε¬ 
κτές μόνο εφόσον οι επενδυτές είναι δικαιούχοι ή συνδι- 
καιούχοι των λογαριασμών βάσει των οποίων εγγράφο- 
νται. Ειδικά για τους αλλοδαπούς θεσμικούς επενδυτές, 
οι Ανάδοχοι μπορούν με ευθύνη τους να δέχονται βεβαι¬ 
ώσεις από τράπεζες που εδρεύουν σε χώρες της Ζώνης Α 
ότι έχουν δεσμευτεί σε αυτές τα απαιτούμενα για την εγ¬ 
γραφή κεφάλαια σύμφωνα με τα ανωτέρω οριζόμενα. 

3. Το ανώτατο όριο εγγραφής κατά επενδυτή δε μπορεί 
να υπερβαίνει την αξία του συνολικού αριθμού των μετο¬ 
χών που διατίθενται με δημόσια εγγραφή. 

4. Η χρονική διάρκεια των δημοσίων εγγραφών και τή¬ 
ρησης του βιβλίου προσφορών ορίζεται σε τέσσερις (4) 
εργάσιμες ημέρες για την Κύρια Αγορά και σε (3) εργάσι¬ 
μες ημέρες για την Παράλληλη Αγορά. 

Άρθρο 3 

Ο αριθμός των μετοχών που διατίθενται με δημόσια εγ¬ 
γραφή χωρίζεται σε δύο τμήματα, ίσα προς το 70% και το 
30% του συνόλου. Το πρώτο τμήμα (70%) διατίθεται για 
την ικανοποίηση των εγγραφών φυσικών και νομικών προ¬ 
σώπων, εκτός των θεσμικών επενδυτών. Το δεύτερο τμή¬ 
μα (30%) διατίθεται για την ικανοποίηση των εγγραφών 
ημεδαπών και αλλοδαπών θεσμικών επενδυτών, οι οποίοι 
εγγράφονται για ίδιο λογαριασμό. 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρίες επενδύ¬ 
σεων χαρτοφυλακίου, οι ΕΠΕΥ με μετοχικό κεφάλαιο άνω 
του ενός δισεκατομμυρίου δραχμών ή του ισόποσου σε 
ξένο νόμισμα, τα πιστωτικά ιδρύματα, οι ασφαλιστικές 


εταιρίες με σύνολο ενεργητικού άνω των έξι δισεκατομ¬ 
μυρίων δραχμών ή του ισόποσου σε ξένο νόμισμα με βά¬ 
ση τον τελευταίο δημοσιευμένο Ισολογισμό και τα ασφα¬ 
λιστικά ταμεία. Σε κάθε περίπτωση δεν θεωρούνται θε¬ 
σμικοί επενδυτές οι υπεράκπες εταιρίες (ΟίίεΙιοΓθ 
οοΓηρ&ηίβε). 

2. Οι Ανάδοχοι οφείλουν νατηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουν τους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποππκές αρχές. 

3. Οι Ανάδοχοι οφείλουν να ελέγχουν τα στοιχεία των 
συμμετεχόντων, προκειμένου να αποφεύγονται παραποι¬ 
ήσεις στοιχείων, πλαστοπροσωπίες ή χρησιμοποίηση 
από τους επενδυτές μεθόδων με σκοπό την επίτευξη από 
το ίδιο πρόσωπο πολλαπλών εγγραφών και να θεωρούν 
την αξία του συνόλου των εγγραφών του ίδιου επενδυτή, 
ως ενιαία εγγραφή. 

Άρθρο 5 

1. Για το τμήμα του 30% του συνόλου των μετοχών που 
διατίθενται για την ικανοποίηση των εγγραφών θεσμικών 
επενδυτών, μπορεί, κατά την κρίση του Κυρίου Αναδόχου, 
να εφαρμόζεται η διαδικασία βιβλίου προσφορών σύμφω¬ 
να με τα οριζόμενα στην παράγραφο 2 του άρθρου 4 του 
ΠΑ 348/1985, όπως ισχύει. Η διαδικασία βιβλίου προ¬ 
σφορών εφαρμόζεται υποχρεωτικά για προσφορές πο¬ 
σού άνω των είκοσι πέντε (25) δισεκατομμυρίων δραχμών. 

2. Υπεύθυνος για την τήρηση του βιβλίου προσφορών 
είναι ο Κύριος Ανάδοχος, ο οποίος, το αργότερο την προ¬ 
τεραία της ενάρξεως της δημόσιας εγγραφής ανακοινώ¬ 
νει, σύμφωνα με το άρθρο 21 του ΠΑ 348/1985 όπως 
ισχύει, ένα εύρος τιμών διάθεσης της μετοχής. Η ανώτα¬ 
τη τιμή του εύρους τιμών δεν μπορεί να υπερβαίνει την κα- 
τώτατη κατά ποσοστό μεγαλύτερο του 10%. 

3. Η τελική τιμή διάθεσης καθορίζεται και αναγγέλλεται 
από τον Κύριο Ανάδοχο σύμφωνα με τα οριζόμενα στο άρ¬ 
θρο 4 παρ.2 του ΠΔ 348/1985. Η τελική τιμή διάθεσης δεν 
μπορεί να προσδιοριστεί σε ύψος στο οποίο δεν καλύπτε¬ 
ται πλήρως η ζήτηση, εκτός αν πρόκειται για το κατώτατο 
όριο του εύρους τιμών. 

4. Η κατανομή των μετοχών στους θεσμικούς επενδυ¬ 
τές που συμμετέχουν στο βιβλίο προσφορών γίνεται από 
τον Κύριο Ανάδοχο. Από την κατανομή των μετοχών εξαι¬ 
ρούνται οι Ανάδοχοι και οι Σύμβουλοι της συγκεκριμένης 
προσφοράς, καθώς και οι συνδεδεμένες με αυτούς επι¬ 
χειρήσεις, εξαιρουμένων των Ανωνύμων Εταιριών Επεν¬ 
δύσεων Χαρτοφυλακίου και των Ανωνύμων Εταιριών Δια¬ 
χείρισης Αμοιβαίων Κεφαλαίων εφόσον οι τελευταίες εγ· 
Υράφονται για λογαριασμό αμοιβαίων κεφαλαίων που 
διαχειρίζονται. 

5.0 Κύριος Ανάδοχος προκαθορίζει τα κριτήρια, με βά¬ 
ση τα οποία θα κατανείμειτις μετοχές και τα οποία μπορεί 
να είναι ποσοτικού και ποιοτικού χαρακτήρα. Τα κριτήρια 
πρέπει να αναφέρονται συνοππκώς στο Ενημερωτικό 
Δελτίο της εκδότριας εταιρίας. Ο Κύριος Ανάδοχος πρέ¬ 
πει να είναι σε θέση να παράσχει στις εποππκές αρχές 
στοιχεία από τα οποία να προκύπτει ο τρόπος με τον 
οποίο εφάρμοσε τα προαναγγελθέντα κριτήρια προκει¬ 
μένου να κατανείμει πς μετοχές στους θεσμικούς επεν¬ 
δυτές. 

6.0 Κύριος Ανάδοχος οφείλει να τηρεί ως έμπιστέυτικά 
τα στοιχεία που περιέχονται στο βιβλίο προσφορών, μέ¬ 
χρι την ολοκλήρωση της κατανομής των μετοχών. Για το 
σκοπό αυτό, προκαθορίζει περιορισμένο αριθμό προσώ¬ 
πων τα οποία έχουν πρόσβαση στα στοιχεία του βιβλίου 
προσφορών της δημόσιας εγγραφής, τα οποία γνωστο¬ 
ποιεί στην Επιτροπή Κεφαλαιαγοράς το αργότερο την 
προηγούμενη ημέρα του ανοίγματος του βιβλίου προ¬ 
σφορών. 

7. Σας περιπτώσεις που δεν εφαρμόζεται διαδικασία βι¬ 
βλίου προσφορών αλλά προαναγγέλλεται η τιμή διάθε¬ 
σης των μετοχών, για την κατανομή των μετοχών στους 
θεσμικούς επενδυτές εφαρμόζονται οι παρ. 4 και 5 του 
παρόντος άρθρου. 

Αρθρο 6 

1. Σας περιπτώσεις τήρησης βιβλίου προσφορών, για 
το τμήμα του 70% του συνόλου των μετοχών που διατίθε¬ 
νται για την ικανοποίηση των εγγραφών από φυσικά ή νο¬ 
μικά πρόσωπα που δεν είναι θεσμικοί επενδυτές, διενερ- 
γούνται εγγραφές κατά την ίδια χρονική διάρκεια τήρη¬ 
σης του βιβλίου προσφορών. Η τιμή διάθεσης των 
μετοχών στους επενδυτές αυτούς καθορίζεται και αναγ¬ 
γέλλεται από τον Κύριο Ανάδοχο ταυτόχρονα με την τιμή 
διάθεσης των μετοχών στους συμμετέχοντες στο βιβλίο 
προσφορών και μπορεί να είναι η κατώτερη του αναγγελ- 
θέντος εύρους τιμών ή και υψηλότερη αυτής, δεν μπορεί 
όμως να υπερβαίνει την τελική τιμή που καθορίζεται για 
τους επενδυτές που συμμετείχαν στη διαδικασία του βι¬ 
βλίου προσφορών. Ο τρόπος με τον οποίο ο Κύριος Ανά¬ 
δοχος πρστίθεται να καθορίσει την τιμή πρέπει να αναφέ- 
ρεται στο Ενημερωτικό Δελτίο της εκδότριας εταιρίας. 

2. Για την κατανομή του 70% του συνόλου των μετοχών 
που διατίθενται στα φυσικά ή νομικά πρόσωπα που δεν είναι 
θεσμικοί επενδυτές, ακολουθείται η παρακάτω διαδικασία: 

α) Ο συνολικός αριθμός των προσφερόμενων μετοχών 
στην κατηγορία αυτή των επενδυτών διαιρείται ως εξής: 

ί) με τον αριθμό 2.000 στην περίπτωση που τα συνολικά 
έσοδα της προσφοράς ανέρχονται έως ταδδισ. δραχμές, 
ϋ) με τον αριθμό 5.000 στην περίπτωση που τα συνολικά 
έσοδα της προσφοράς ανέρχονται μεταξύ 5 και 20 δισ. 
δραχμών και 

ϋί) με τον αριθμό 5.000 ή με μεγαλύτερο αριθμό που κα¬ 
θορίζεται από τον Κύριο Ανάδοχο, στην περίπτωση που τα 
συνολικά έσοδα της προσφοράς υπερβαίνουν τα 20 δια 
δραχμές. 

Στις περιπτώσεις τήρησης βιβλίου προσφορών, τα συ¬ 
νολικά έσοδα της προσφοράς υπολογίζονται με βάση το 
κατώτατο όριο του εύρους τιμών. 

β) Το πηλίκο της διαίρεσης στρσγγυλοποιείται στο πλησιέ- 
στερο ακέραιο πολλαπλάσιο της μονάδας διαπραγμάτευσης. 

γ) Ικανοποιούνται κατά προτεραιότητα οι εγγραφές για 
αριθμό μετοχών μέχρι το πηλίκο της παραπάνω διαίρε¬ 
σης, μετά την στρογγυλοποίηση. 

δ) Εάν οι διαθέσιμες μετοχές δεν επαρκούν για την ικα¬ 
νοποίηση κατά προτεραιότητα όλων των εγγραφών σύμ¬ 
φωνα με την παράγραφο 3γ του παρόντος άρθρου, οι με¬ 
τοχές κστανέμονται από τον Κύριο Ανάδοχο με μέθοδο 
που περιγράφεται στο Ενημερωτικό Δελτίο και που εξα¬ 
σφαλίζει τη διαφάνεια και την ίση μεταχείριση των επεν¬ 
δυτών (πχ αναλογική ή μη μείωση του ανά επενδυτή κα- 
τανεμόμενου αριθμού μετοχών, διενέργεια κλήρωσης, 
συνδυασμός των ανωτέρω κλπ). 


ε) Εάν μετά την ικανοποίηση κατά προτεραιότητα των 
εγγραφών σύμφωνα με την παράγραφο 3γ του παρόντος 
άρθρου παραμένουν αδιάθετες μετοχές, αυτές κατανέ- 
μονται στους επενδυτές που ενεγράφησαν για αριθμό με¬ 
τοχών μεγαλύτερο του πηλίκου της διαίρεσης (μετά τη 
στρογγυλοποίηση), αναλογικά, με βάση το μη ικανοποιη- 
θέν τμήμα της εγγραφής τους. 

Σε κάθε περίπτωση στους επενδυτές κατανέμεται αριθ¬ 
μός μετοχών που αντιστοιχεί σε ακέραιο αριθμό μονάδων 
διαπραγμάτευσης και τηρούνται οι ισχύουσες διατάξεις 
περίδιασποράς. 

Αρθρο7 

Εάν η ζήτηση σε μία από τις δύο κατηγορίες επενδυτών 
(θεσμικών επενδυτών-φυσικών και λοιπών νομικών προ¬ 
σώπων) υπολείπεται της αντίστοιχης προσφοράς και δεν 
έχει ικανοποιηθεί πλήρως η ζήτηση στην άλλη κατηγορία, 
οι πλεονάζουσες μετοχές μεταφέρονται στην κατηγορία 
με την ανικανοποίητη ζήτηση. Η κατανομή των μετοχών 
μεταξύ των επενδυτών της κατηγορίας αυτής πραγματο¬ 
ποιείται σύμφωνα με τους όρους που προβλέπονται στην 
παρούσα απόφαση για κάθε κατηγορία επενδυτών. 

Άρθρο8 

Στις περιπτώσεις διάθεσης μετοχών αποκρατικοποιού- 
μενων επιχειρήσεων, ή εταιριών με σύνολο ενεργητικού 
μεγαλύτερο των διακοσίων (200) δισεκατομμυρίων δραχ¬ 
μών, ή ταυτόχρονων συνδυασμένων προσφορών στην 
Ελλάδα και το εξωτερικό, μπορεί, ύστερα από αιτιολογη¬ 
μένη εισήγηση του Κυρίου Αναδόχου, να εγκρίνεται από 
την Επιτροπή Κεφαλαιαγοράς παρέκκλιση από τις διατά¬ 
ξεις των άρθρων 3 και 5 της παρούσας απόφασης. 

Άρθρο 9 

1. Η ισχύς της παρούσας απόφασης αρχίζει από 
31.1.2000. Κατ’εξαίρεση για δημόσιες εγγραφές για τις 
οποίες έχει παρασχεθεί άδεια από την Επιτροπή Κεφα¬ 
λαιαγοράς μέχρι την ημερομηνία δημοσίευσης της πα¬ 
ρούσας απόφασης, εφαρμόζονται οι διατάξεις της από¬ 
φασης 892/27.10.1994 (ΦΕΚ Β' 833/9.11.1994) της Επι¬ 
τροπής Κεφαλαιαγοράς. 

2. Από την ημερομηνία έναρξης ισχύος της παρούσας 
απόφασης καταργείται η απόφαση 892/27.10.1994 (ΦΕΚ 
Β’ 833/9.11.1994) της Επιτροπής Κεφαλαιαγοράς. 

3. Από τις διατάξεις της παρούσας απόφασης δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 
ΣΤ. ΘΩΜΑΔΑΚΗΣ 

-φ- 

Απόφαση 11/176/23.11.99 (5) 

Καθορισμός της διαδικασίας εκποίησης ενσώματων ανω¬ 
νύμων μετοχοόν που δεν κατατέθηκαν στην εκδότρια 
για αποϋλοποίηση και παράταση της προβλεπόμενης 
στην παρ. 2 του άρθρου 42 και την παρ. 1 του άρθρου 
44 Ν. 2396/96 προθεσμίας. 

Η ΕΠΙΤΡΟΠΗ ΚΕΦΑΛΑΙΟΓΟΡΑΣ 
Αφού έλαβε υπόψη: 

1. Την παράγραφο 1 του άρθρου 42 του Ν. 2396/ 96 
«Επενδυτικές υπηρεσίες στον τομέα των κινητών αξιών, 



ΕΦΗΜΕΡΗ. ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


26567 


επάρκεια ιδίων κεφαλαίων των επιχειρήσεων παροχής 
επενδυτικών υπηρεσιών και των πιστωτικών ιδρυμάτων 
και άϋλες μετοχές». 

2. Το άρθρο 44 του Ν. 2396/96 όπως συμπληρώθηκε 
από το άρθρο 11 του Ν. 2744/99«Ρυθμίσεις θεμάτων της 
Εταιρείας Υδρεύσεως και Αποχετεύσεως Πρωτευούσης» 
(Ε.ΥΔ.Α.Π.) και άλλες διατάξεις. 

3. Τη γνώμη του Δ.Σ του Χ.Α.Α., όπως διατυπώνεται με 
το υπ’ αριθμ. 47539/17.11.1999 έγγραφο ως και το από¬ 
σπασμα πρακτικών της από 17.11.1999 συνεδριάσεως 
του Δ.Σ. του Χ.Α.Α. 

4. Τη γνώμη του Δ.Σ του Κ.Α.Α. Α.Ε, όπως διατυπώνεται 
με το υπ’ αριθμ.47118/22.11.1999 έγγραφο ως και το από¬ 
σπασμα πρακτικών της από 3.11.1999 συνεδριάσεως του 
Δ.Σ. του Χ.ΑΑ. 

5. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα» όπως ισχύει, αποφασίζουμε ομόφω¬ 
να: 

Άρθρο 1 

Παράταση της προθεσμίας της παρ. 2 
του άρθρου 42 Ν. 2396/ 96. 

1. Για τις εκδότριες των οποίων οι ενσώματες αξίες με- 
τετράπησαν σε άϋλες από τις30.03.99έως 14.05.99, σύμ¬ 
φωνα με το πρόγραμμα μετατροπής που εξέδωσε το Κε¬ 
ντρικό Αποθετήριο Αξιών Α.Ε. (ΚΑΑ), η προθεσμία της 
παρ. 2 του αρ. 42 του Ν. 2396/ 96, παρατείνεται μέχρι την 
20.01.2000. 

2. Για τις εκδότριες των οποίων οι ενσώματες αξίες με- 
τετράπησαν σε άϋλες από 28.5.99 έως 8.7.99, σύμφωνα 
με το πρόγραμμα μετατροπής που εξέδωσε το ΚΑΑ, η 
προθεσμία της παρ. 2 του αρ. 42 του Ν. 2396/ 96, παρα- 
τείνεται μέχρι την 20.2.2000. 

3. Γία τις εκδότριες των οποίων οι ενσώματες αξίες με- 
τετράπησαν σε άϋλες από 1.9.1999 έως 15.9.1999, σύμ¬ 
φωνα με το πρόγραμμα μετατροπής που εξέδωσε το 
ΚΑΑ, η προθεσμία της παρ. 2 του αρ. 42 του Ν. 2396/96, 
παρατείνεται μέχρι την 20.3.2000. 

4. Για τις εκδότριες των οποίων οι ενσώματες αξίες με- 
τετράπησαν σε άϋλες από 29.9.1999 έως 29.10.1999, 
σύμφωνα με το πρόγραμμα μετατροπής που εξέδωσε το 
ΚΑΑ, η προθεσμία της παρ.2 του άρθρου 42 του 
Ν.2396/1996 παραμένει ως έχει. 

Άρθρο 2 

Έναρξη της εκποίησης 

Μέσα στις επόμενες 20 ημέρες από τη λήξη των προθε¬ 
σμιών που προβλέπονται στο άρθρο 1 της παρούσας, θα 
αρχίσειηπροβλεπόμενηαπότοάρθρο44,παρ. 1 Ν.2396/ 
1996 εκποίηση των ανωνύμων μετοχών των εταιριών με 
αναλυτικό πρόγραμμα που θα καθορίσει το ΚΑΑ και θα 
γνωστοποιεί στις εκδότριες εταιρίες και στο Χρηματιστή¬ 
ριο Αξιών Αθηνών Α. Ε. (ΧΑΑ). 

Άρθρο 3 

Διαδικασία εκποίησης 

1. Η εκδότρια εταιρεία που ειδοποιείται από το ΚΑΑ: α) 
ενημερώνει αμελλητί τους μετόχους της προβαίνοντας 
με ευθύνη της σε δημοσιεύσεις σε δύο πολιτικές και δύο 
οικονομικές εφημερίδες ευρείας κυκλοφορίας καθώς και 
στο Ημερήσιο Δελτίο Τιμώντου ΧΑΑ (ΗΔΤ) στις οποίες θα 
αναφέρονται η ημερομηνία λήξης του χρόνου μετατρο¬ 


πής των ανωνύμων μετοχών τους σε άϋλες και η ορισθεί- 
σα ημερομηνία εκποίησής τους, β) προσκομίζει τα απο- 
δεικπκά των πιο πάνω δημοσιεύσεων στις αρμόδιες υπη¬ 
ρεσίες του ΧΑΑ και γ) ορίζει το μέλος του ΧΑΑ που θαπρο- 
βεί στην εκποίηση. Η εκπλήρωση από τις εκδότριες όλων 
των πιο πάνω υποχρεώσεων αποτελεί προϋπόθεση για 
την έναρξη της εκποίησης. 

2. Το ΧΑΑ, παραλαμβάνοντας το πρόγραμμα του ΚΑΑ 
φροντίζει: α) να ενημερώσει τον ΣΜΕΧΑ ο οποίος με τη 
σειρά του ενημερώνει τα μέλη του, β) να ανακοινώσει μέ¬ 
σω των τερματικών των μελώντα στοιχεία της εκποίησης, 
κάθε ημέρα εκποίησης, πριν τις 10:45. 

3. Η εκποίηση ξεκινάει πέντε λεπτά (5') μετά το κλείσιμο 
της συνεδρίασης της ημέρας εκποίησης, όπως αυτή κα¬ 
θορίζεται πιο πάνω και διαρκεί για τα επόμενα είκοσι λε¬ 
πτά (20'). Καθόλη τη διάρκεια της εκποίησης, τα μέλη του 
ΧΑΑ εισάγουν στο ΟΑΣΗΣ εντολές αγοράς με όριο τιμής 
(εντολές τύπου Ιϊιπίΐ). Στις οθόνες εμφανίζεται η υψηλό¬ 
τερη τιμή αγοράς και η ζητούμενη ποσότητα μετοχών που 
ανπστοιχεί σε αυτή. Κατά το τελευταίο λεπτό της εκποίη¬ 
σης, το μέλος του ΧΑΑ που έχει οριστεί από την εκδότρια 
εισάγει ελεύθερη εντολή (εντολή τύπου ποΓΚβί). Συναλ¬ 
λαγές που προέκυψαν από εντολές αγοράς που εισήχθη- 
σαν στο σύστημα μετά την εισαγωγή της πιο πάνω εντο¬ 
λής πώλησης, είναι άκυρες. Οι συναλλαγές συνάπτονται 
σύμφωνα με την μέθοδο 1 της υπ’ αριθμόν 18/15.1.1999, 
απόφασης του ΔΣ του ΧΑΑ αυτόματα, στο τέλος της πε¬ 
ριόδου της εκποίησης. 

4. Κατά τη διάρκεια της εκποίησης, κανένα άλλο μέλος 
του ΧΑΑ εκτός από αυτό που έχει οριστεί από την εκδό- 
τρια εταιρεία δεν μπορεί να εισάγει εντολές πώλησης στο 
σύστημα. Σε περίπτωση που κάποιο άλλο μέλος του ΧΑΑ 
εισαγάγει εντολές πώλησης, οι συναλλαγές που τυχόν θα 
προκύψουν από αυτές τις εντολές είναι άκυρες και στο 
μέλος του ΧΑΑ που εισήγαγε τις εντολές πώλησης θα επι¬ 
βληθούν οι προβλεπόμενες από τη χρηματιστηριακή νο¬ 
μοθεσία κυρώσεις. Το μέλος του ΧΑΑ που έχει οριστεί 
από την εκδότρια μπορεί να εισάγει στο ΟΑΣΗΣ και εντο¬ 
λές αγοράς. 

5. Σε έκτακτες περιπτώσεις όταν συντρέχουν ειδικοί λό¬ 
γοι, όπως ιδίως τεχνικά προβλήματα στο ΟΑΣΗΣ, απειλές 
τρομοκρατικών ενεργειών κλπ. καθώς και στην περίπτω¬ 
ση που εισάγονται εντολές πώλησης από μέλος του ΧΑΑ 
διαφορετικό από αυτό που έχει οριστεί από την εκδότρια 
εταιρεία, η χρονική περίοδος της εκποίησης μπορεί να 
τροποποιείται με απόφαση του Προέδρου του Δ.Σ. του 
ΧΑΑ. Σε περίπτωση κωλύματος του Προέδρου, η απόφα¬ 
ση περί παράτασης λαμβάνεται από τον Αντιπρόεδρο του 
ΔΣ του ΧΑΑ, σε περίπτωση δε κωλύματος του Ανππροέ- 
δρου από τον Γενικό Διευθυντή. 

6. Οι εντολές αγοράς προσμετρώνται στο εκάστοτε Πι¬ 
στωτικό Όριο των μελώντου ΧΑΑ. Μόνο το μέλος του ΧΑΑ 
που εκποιεί ενημερώνεται για όλες τις εντολές αγοράς 
των υπολοίπων και το Πιστωτικό του Όριο δεν επηρεάζε¬ 
ται εκτός εάν συνήψε συναλλαγές ενεργώντας για λογα¬ 
ριασμό αγοραστή. 

7. Οι συναλλαγές που πραγματοποιούνται κατά τη 
διάρκεια της εκποίησης δεν τροποποιούν τις εμφανιζό¬ 
μενες στο ηλεκτρονικό σύστημα συναλλαγών πληροφο¬ 
ρίες που σχετίζονται με την ελάχιστη-μέγιστη τιμή, την τι¬ 
μή κλεισίματος, τους χρηματιστηριακούς δείκτες και 
κατ’ επέκταση ας δημοσιευόμενες στο Η.Δ.Τ. ανπστοι- 
χεςαμές. 

8. Σε περίπτωση που η εκποίηση δεν ολοκληρωθεί κατά 
την πρώτη ημέρα συνεχίζεται την επόμενη ημέρα για την 
εναπομείνασα κάθε φορά ποσότητα και μέχρι εξαντλήσε- 
ωςτου συνόλου των μετοχών. Κατά τις τρεις πρώτες ημέ¬ 
ρες της εκποίησης οι τιμές των εντολών αγοράς μπορούν 
να κυμαίνονται εντός των ορίων διακύμανσης που εκά- 
στοτε ισχύουν στις συναλλαγές του ΧΑΑ. Μετά την τρίτη 
ημέρα και μέχρι να εξαντληθεί η συνολική ποσότητα των 
προς εκποίηση μετοχών, δεν θα υπάρχουν όρια διακύ¬ 
μανσης των τιμών των εισερχομένων εντολών. 

9. Μετά το πέρας της διαδικασίας, αφού προηγουμέ¬ 
νως αφαιρεθούν τα έξοδα συναλλαγών, το προϊόντης εκ¬ 
ποίησης του συνόλου των προς εκποίηση μετοχών κατα¬ 
τίθεται από την εκδότρια εταιρεία στο Ταμείο Παρακατα¬ 
θηκών και Δανείων και διανέμεται στους κατόχους των 
ανωνύμων μετοχών με τιμή ανά μετοχή τον μέσο όρο των 
ημών εκποίησης. 

10. Την επόμενη ημέρα (Τ+1) και έως τις 09:00 π.μ., το 
ΚΑΑ μεταφέρει την εκποιηθείσα ποσότητα μετοχών από 
το Μεταβατικό λογαριασμό της Μερίδας της Εκδότριας 
στο Σύστημα 'Αϋλων Τίτλων στο Λογαριασμό Αξιών αυτής 
υπό το χειρισμό του μέλους του ΧΑΑ που πραγματοποίη¬ 
σε την εκποίηση. 


11. Στο Ημερήσιο Δελτίο Τιμών του ΧΑΑ της ημέρας εκ¬ 
ποίησης θα γίνεται ιδιαίτερη αναφορά στις συναλλαγές 
μετοχώνπου εκποιούνται με βάση την παρούσα απόφαση. 

Άρθρο4 
Λοιπές διατάξεις 

1. Τυχόν δωρεάν μετοχές που αντιστοιχούν στις προς 
εκποίηση μετοχές ή μετοχές που προκύπτουν από μείω¬ 
ση της ονομαστικής αξίας των προς εκποίηση μετοχών 
εκποιούνται με την προβλεπόμενη στο παρόν διαδικασία 
όποτε καταστούν διαθέσιμες από την εκδότρια εταιρεία. 

2. Μετοχές που κατά την πιο πάνω λήξη της προθεσμίας 
τηςπαρ. 2 του άρθρου 42 του Ν. 2396/96τελούν υπό ανα¬ 
στολή διαπραγμάτευσης στο ΧΑΑ και δεν έχουν αποϋλο- 
ποιηθεί, εκποιούνται σύμφωνα με τη διαδικασία που προ- 
βλέπεται στην παρούσα και ως τιμή εκκίνησης της εκποί¬ 
ησης λαμβάνεται η τιμή κλεισίματος της τελευταίας 
ημέρας διαπραγμάτευσης στο ΧΑΑ. 

Η παρούσα ισχύει από τη λήψη της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

